В резултат на комбинираната военна агресия на Третия райх и СССР от септември 1939 година, Полша е окупирана. След превземането на Бялисток от Червената армия Ришард се присъединява към „Сивите редици“, конспиративен криптоним на Съюза на Полското скаутство. Там изпълнява длъжността командир на хоругва. Той е свързващото звено между Сивите редици и командира на Съюза за въоръжена борба. На 17 юли 1940 г. е арестуван от НКВД и задържан в Бялисток и Минск, където след двудневен процес на 1 февруари 1941 г. е осъден на смърт от Върховния съд на Беларуската съветска република. След 100 дена престой в килия на смъртта, на 10 май съдът на СССР заменя присъдата на 10 години в лагер. Преместен е в Колима. Освободен е след подписването на договора Шикорски-Майски. През март 1942 г. постъпва в полската армия в СССР формирана от генерал Владислав Андерс. Участва в Битката при Монте Касино.